《閒吟初冬》
宋代·真山民

一架琴书一笔床，杜门荏苒送年光。
囊空儘可偿诗债，脚倦犹能入醉乡。
即老菊花偏耐久，未开梅蕊已先香。
眼边管领閒风景，不识人间更有忙。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。